પતિ અને પત્ની બન્ને કામ કરતાં હોય અને ભાડાના ઘરમાં રહેતા હોય એવા લોકો માટે આ સ્કીમ ઘણી ઉપયોગી છે. ભાડાના ઘરમાં રહેતી વખતે બંધાતા મકાનમાં ફ્લૅટ ખરીદવાથી ભાડું પણ ભરવું પડે છે અને ફ્લૅટ ખરીદવા માટે લીધેલી લોનના મન્થ્લી ઇન્સ્ટૉલમેન્ટ પણ ભરવા પડે છે. આમ ડબલ માર પડે છે. જોકે ૨૦:૮૦ સ્કીમમાં વ્યાજની રકમ પર રાહત મળે છે. આ રકમનો ઉપયોગ ફર્નિચર ખરીદવા માટે પણ કરી શકાય છે. મોટા પ્રોજેક્ટમાં બિલ્ડરો સ્ટૅમ્પ-ડ્યુટી અને રજિસ્ટ્રેશન ફીમાં પણ કન્સેશન આપે છે. જોકે કસ્ટમરે આïવી રીતે ફ્લૅટ ખરીદતી વખતે બિલ્ડર કે ડેવલપર અને બૅન્ક કે ફાઇનૅન્શિયલ કંપનીની રેપ્યુટેશન ચેક કરી લેવી જોઈએ. ઇવેન્ટ મૅનેજમેન્ટ કંપની ચલાવતા સુજિત સિંહે કહ્યું હતું કે ‘દર મહિને એક લાખ રૂપિયાની આવક ધરાવતા મિડલ ક્લાસના પરિવાર માટે ૨૫,૦૦૦ મન્થ્લી ઇન્સ્ટૉલમેન્ટ અને ૨૫,૦૦૦ રૂપિયા ઘરનું ભાડું ભરવું ટેન્શનમય હોય છે. તેઓ બચત કરી શકતા નથી એટલે આવી સ્કીમ ઉપયોગી થાય છે.’